als_Latn dik_Latn sag_Latn
Ambasada e Shteteve të Bashkuara të Amerikës u ka revokuar vizat kryeprokurorit Adriatik Llalla, disa prokurorëve të tjerë, gjyqtarëve deri dhe anëtarëve të Gjykatës Kushtetuese. Argumenti ka qënë se janë të padëshirueshëm për SHBA, dhe përbëjnë rrezik për demokracinë e këtij vendi, me shkeljet që kanë bërë në Shqipëri.
Adriatik Llalla është i pacipë, pasi si gdhë që është vijon të jetë në krye të Prokurorisë Shqiptare, madje dhe të shesë moral dhe të akuzojë policinë e shtetit se nuk po djeg hashashin në prezencë të Prokurorëve. Duke sjellë dhe reagimin e policisë që thotë se: Makinat luksoze të prokurorrëve me veshje firmato nuk hyjnë në zgëqet ku mbillet hashashi dhe me gjithë ftesat për ta, nuk kanë begenisur të shkojnë në terren. Paratë e hashashit i marrin në prokurori ata, kur nxjerrin kultivuesit dhe trafikantët nga burgu, s’kanë pse shkojnë në terren.
Ndërkohë që “Pamfleti.com” ka shkruar se ambasada amerikane, mendohet që dhe disa vende të BE, kanë përpiluar listat me të gjithë politikanët që janë si kontigjent për t’ju revokuar vizat. Dhe kjo gjë bëhet pikërisht kur gjithë negociatat me ta kanë marrë fund dhe këta politikanë përbëjnë një rrezik për demokracinë e Shqipërisë dhe për vetë shtetin shqiptar dhe për pasojë dhe për SHBA dhe vendet e BE ku shkojnë. Bëhet fjalë që në krye të listës është Sali Berisha, Lulzim Basha, Arben Ristani, Flamur Noka etj nga PD, por dhe disa krerë të partive opozitare që merren me biznes apo nuk dihet se nga i marrin të ardhurat e tyre. Pikërisht këto lista me këta persona, shtuar dhe kreun e LSI Ilir Meta janë në listën prioritare që në një moment oportun të nxirret nga sirtarët dhe të bëhet publike. Mendohet që të bëhet publike pas të martës, duke vendosur përfundimisht revokimin e vizave për një afat të pacaktuar, duke sjellë mbylljen e tyre brenda vendit, dhe pamundësinë e daljes së tyre jashtë Shqipërisë. Pikërisht duke parandjerë bërjen publike të kësaj liste për revokimin e vizave për Bashën, Berishën dhe tërë lidershipin e PD dhe të opozitës, kreu i PD Lulzim Basha i ka dalë “punës” para. Ai ka bërë thirrje në drejtim të ambasadorit Donald Lu që të revokojë vizën për Edi Ramën.
Kështu, në fjalimin e të shtunës në çadrën e PD-së, Lulzim Basha ka kërkuar nga Ambasada amerikane në Tiranë, që t’i heqë vizën kryeministrit Edi Rama. “I përsërit ambasadorit amerikan kërkesën popullore që ti heqë vizën amerikane Edi Ramës, që është faktuar si shkelës i ligjit amerikan mes donacionit ilegal në fushatën e presidentit Obama. Nuk ka e nuk mund të ketë dy standarde, dikujt i hiqet viza, e dikush e mban vizën edhe kur kapet me presh në duar. Përsëris kërkesën publike, hiqi vizën amerikane Edi Ramës”, tha Basha.
Por teksa ka qënë kontradiktor, ai thotë se Rama po përgatitet që të dështojë negociatat me ndërkombëtarët që do të vijnë në Tiranë. Basha tha se Rama duhet të largohet në azil, ndryshe populli do e ngrejë zgupthi.
“Ai paska vendosur të emërojë opozitë tjetër. I them të bëjë gati valixhet e të shkojë në azil, para se populli ta ngrejë zgupthi. Rama ka paralajmëruar qartë dështimin e negociatave të martën e ardhshme. Ai po e thotë qartë se për pasurinë time nuk i hap rrugë zgjedhjeve të lira e të ndershme. Pra ka paralajmëruar dështimine negociatave pa mbërritur ndërmjetësit europianë”, tha Basha.
Kreu i PD i gjendur përballë kërcënimit të ndërkombëtarëve për revokimin e vizës amerikane dhe të vendeve të BE, në Holandë ka shtëpinë ai dhe shitja e saj paralajmëron frikën për një veprim të tillë, Basha ka humbur mendjen.
Shitja e shtëpisë në Holandë është pasqyruar dhe në deklaratën e pasurisë së gruas së Bashës. Nga një anë kërkon revokim vize për Ramën nga ana tjetër thotë se duhet të ikë Rama në ekzil. Ndërkohë që Basha ndjehet i kërcënuar, aq më tepër që dhe BE në portalin e saj deklaroi se zgjedhjet janë të menaxhueshme dhe pa pjesmarrjen e PD më 18 qershor. Duke e bërë të qartë se PD si mori si nuk mori pjesë në zgjedhje pak rëndësi ka, opozita do të bëhet./Pamfleti.com
als_Latn als_Latn als_Latn als_Latn als_Latn als_Latn als_Latn als_Latn